cyanic-selkie/wikianc huggingface dataset:
ბურაქ ოზჯივითი
ბიოგრაფია
ბურაქ ოზჩივითმა 2001 წელს დაამთავრა კაზემ იშმენის საშუალო სკოლა და სწავლა მარმარას უნივერსიტეტში სახვითი ხელოვნების ფაკულტეტზე განაგრძო. 2003 წელს იგი თურქეთის საუკეთესო მოდელად დაასახელეს. კონკურსის დასრულების შემდეგ, მან მუშაობა დაიწყო სააგენტოსთან Uğurkan Erez. სამუშაოს დაწყების შემდეგ მოდელირება შეაჩერა. 2005 წელს კვლავ დაბრუნდა თურქეთის საუკეთესო მოდელის კონკურსში და დასახელდა საუკეთესოდ. შედეგად, იგი შეუერთდა მსოფლიოს საუკეთესო მოდელებს და დაასახელდა მეორე საუკეთესო მოდელად მსოფლიოში. პირველი სამსახიობო გამოცდილება სერიალში მინუს 18 მიიღო, სადაც კომისარი მურათის როლი შეასრულა. 2007 წლის ნოემბერში მან ითამაშა ფილმში „Musallat“, რომელიც გამოვიდა თეატრებში. 2008 წლის ზაფხულში ითამაშა პერსონაჟი გვენი სერიალში „Baba Ocağı“. მოგვიანებით, შეასრულა ჩეთინის როლი სერიალ „პატარა საიდუმლოებებში“. 2011-2013 წლებში ითამაშა სერიალ დიდებულ საუკუნეში, სადაც მალქუჩოღლუ ბალი ბეის როლი შეასრულა, ამავე წელს (2013) შეასრულა ქამრანის როლი სერიალ „ნარჩიტაში“, სერიალში თამაშისას ერთმანეთი შეუყვარდათ ბურაქსა და ფაჰრიე ევჯენს, 2017 წელს კი იქორწინეს. მისი მომდევნო სერიალი იყო შავი სიყვარული, სადაც ქემალის როლი შეასრულა, გადაღებები 2015 წელს დაიწყო და 2017 წელს დასრულდა.
რესურსები ინტერნეტში
კატეგორია:დაბადებული 24 დეკემბერი კატეგორია:დაბადებული 1984 კატეგორია:თურქი მსახიობები
კენტუკის დერბი
მინი|321x321პქ|კენტუკის დერბი, ლუისვილი, კენტუკის შტატი კენტუკის დერბი (Kentucky Derby) — ყოველწლიური საცხენოსნო შეჯიბრი, რომელიც კენტუკის დერბის ფესტივალის დროს, თითქმის ყოველთვის მაისის პირველ შაბათ დღეს ლუისვილში, აშშ-ში ტარდება. შეჯიბრი იმართება პირველი ჯგუფის სამი წლის წმინდასისხლის ინგლისურ ცხენებს შორის 2000 მეტრ დისტანციაზე ტალახში. ულაყები, როგორც წესი, ატარებენ 57 კილოგრამს, ხოლო ფაშატები 55-ს.
ამერიკის შეერთებულ შტატებში ამ დოღს ისეთი ფრაზებით მოიხსენიებენ როგორებიცაა: „ყველაზე ამაღელვებელი ორი წუთი სპორტში“ ან „ყველაზე სწრაფი ორი წუთი სპორტში“. კენტუკის დერბი 1875 წლიდან შეუჩერებლად იმართებოდა, მაშინაც კი, როცა დიდი დეპრესიის ან პირველი და მეორე სოფლიო ომების პერიოდში ოლიმპიურ თამაშებსაც კი აუქმებდნენ.
კენტუკის დერბიზე დამსწრეთა რაოდენობა აღემატება ყველანაირი სხვა ჯგუფური დოღებისას, მაგალითად, პრიკნეს და ბელმონტ სტეიკსის, ასევე ბრიდერს თასისას.
კორონავირუსის პანდემიის გამო რიგით 146-ე კენტუკის დერბი 2020 წლის 2 მაისის ნაცვლად, 2020 წლის 5 სექტემბერს ჩატარდება.
სქოლიო
*
აიგეჰატი
აიგეჰატი (Այգեհատ) — სოფელი სომხეთში, ლორეს პროვინციაში. მდებარეობს ზღვის დონიდან 1 150 მეტრზე. 2008 წლის მონაცემებით, მოსახლეობა 307 ადამიანს შეადგენდა, სიმჭიდროვე 50 ადამიანი კმ²-ზე. ფართობი 6.1 კმ²-ია.
რესურსები ინტერნეტში
კატეგორია:ლორეს პროვინციის სოფლები
პუშკაშ-ფერენც-შტადიონი (ბუდაპეშტის მეტრო)
რესურსები ინტერნეტში
კატეგორია:ბუდაპეშტის მეტროსადგურები
სლოვაკეთის ეროვნული საფეხბურთო ნაკრები
სლოვაკეთის რესპუბლიკის ეროვნული საფეხბურთო ნაკრები — წარმოადგენს სლოვაკეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სლოვაკეთის ფეხბურთის ასოციაცია. 1930-1994 წლებში გამოდიოდა როგორს ჩეხოსლოვაკიის ნაკრები.
შემადგენლობა
! colspan="9" bgcolor="#B0D3FB" align="left" |
რესურსები ინტერნეტში
კატეგორია:ევროპის ეროვნული საფეხბურთო ნაკრებები კატეგორია:სლოვაკეთის ფეხბურთი
ჩუვაშსკი-კუგანაკი
ჩუვაშსკი-კუგანაკი (Сыуаш-Ҡуғанаҡ) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 213 ადამიანი. რაიონულ ცენტრ სტერლითამაქიდან დაშორებულია 15 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 5 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (68%).
სქოლიო
კატეგორია:სტერლითამაქის რაიონის სოფლები
ზემო ალვანის წმინდა გიორგის ეკლესია
ზემო ალვანის წმინდა გიორგის ეკლესია — ეკლესია ახმეტის მუნიციპალიტეტში, დგას სოფელ ზემო ალვანის ჩრდილოეთით ერთ კილომეტრზე, სასაფლაოზე. აგებულია XIX საუკუნის მეორე ნახევარში ძმები გიგაურების მიერ. ეკლესია დარბაზულია (10,5 X 5,4 მ), ნაგებია რიყის ქვით. შესასვლელები, სარკმლები, საბჯენი თაღები, კამარა და კონქი კვადრატული აგურითაა გამოყვანილი. შენობა შიგნიდან და გარედან შელესილი და შეთეთრებულია. იატაკზე აგურია მოგებული. ეკლესიაში შესასვლელები სამხრეთიდან და დასავლეთიდანაა. ორივე კარი ნახევარწრიული თაღითაა გადახურული და შიგნიდან ღრმა სწორკუთხა შეღრმავებაშია ჩასმული. აღმოსავლეთით ნახევარწრიული აბსიდის ღერძზე, თაღოვანი სარკმელია, რომლის ორივე მხარეს ისრული თაღით გადახურული თითო ნიშია. ჩრდილოეთ ნიშის ძირის დონეზე სამსაფეხურიანი თაროა მოწყობილი. საკურთხევლის ბაქანი დარბაზის იატაკზე ერთი საფეხურით მაღალია და წინიდან ნახევარწრიული ამბიონი ეკვრის. საკურთხევლის შუაში კუბური ფორმის ტრაპეზი დგას. საკურთხეველი გადახურულია ტლანქად ნაწყობი კონქით, რომლის ნახევარწრიული თაღი თაროსებრ იმპოსტებს ეყრდნობა. დარბაზის სამხრეთ, დასავლეთ და ჩრდილოეთ კედლებში თითო თაღოვანი სარკმელია. ეკლესიის კამარას დეფორმირებული ნახევარწრის ფორმა აქვს და ორ საბჯენ თაღს ეყრდნობა. მათგან ერთი დასავლეთ კუთხეებში გამოყვანილ პილასტრებზეა გადაყვანილი, ხოლო მეორე დარბაზის შუა ნაწილშია და პატარა კონსოლებს ეყრდნობა. გარედან ეკლესიის დასავლეთ შესასვლელი ოდნავ შეღრმავებულ სწორკუთხა არეშია ჩასმული. კარის თავზე ქვიშაქვის კვადრატული ფილაა - მხედრული სამშენებლო წარწერით, ხოლო ფრონტონის არეში, აგურის წყობის შეღრმავებით, გამოყვანილია საფეხუროვან პოსტამენტზე დადგმული და წითლად შეღებილი დაბალი ჯვარი. მსგავსი, მაგრამ გაცილებით მაღალი ჯვარია აღმოსავლეთ ფასადზე - სარკმლის ზემოთ. ეკლესიას აგურის ორსაფეხურიანი ლავგარდანი აქვს. გადახურულია კრამიტით. დასავლეთ კედელზე დაშენებულია ოთხ კვადრატულ ბოძზე დაყრდნობილი, ნახევარწრიული თაღებით გახსნილი და თუნუქის პირამიდული სახურავით დასრულებული სამრეკლო.
ლიტერატურა
კატეგორია:ახმეტის მუნიციპალიტეტის ტაძრები
ლონდა თოლორაია
ლონდა თოლორაია (დ. 1 დეკემბერი, 1984) — ქართველი სახელმწიფო მოღვაწე. 2019 წლის 11 ივნისამდე იყო საქართველოს შინაგან საქმეთა სამინისტროს ადამიანის უფლებათა დაცვისა და გამოძიების ხარისხის მონიტორინგის დეპარტამენტის დირექტორი. 2019 წლის 11 ივნისს, საქართველოს პარლამენტმა სახელმწიფო ინსპექტორის თანამდებობაზე აირჩია და 3 ივლისიდან ახორციელებდა უფლებამოსილებას.
განათლება
2002-2006 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, იურიდიულ ფაკულტეტზე, სამართალმცოდნეობაზე, ხოლო 2006-2008 წლებში მიენიჭა სამართალმცოდნეობის მაგისტრის ხარისხი.
საქართელოს მთავარი პროკურატურა
ლონდა თოლორაია 2009 წლის თებერვალიდან - 2009 წლის აგვისტომდე იყო ძველი თბილისის რაიონული პროკურატურის პროკურორი. 2009 წლის აგვისტო-თებერვალში კი, ანალიტიკური სამმართველოს პროკურორი საქართველოს მთავარი პროკურატურაში. 2010 წლიდან კოორდინაციას უწევდა არასრულწლოვანთა მართლმსაჯულების პროცესს, მათ შორის განრიდება-მედიაციის პროგრამას საქართველოს პროკურატურაში.
2010 წლიდან არის ტრენერი თემებზე:
2010 წლის თებერვალიდან დეკემბერამდე იყო მთავარი პროკურატურის შინაგან საქმეთა სამინისტროს ტერიტორიულ ორგანოებში საპროკურორო საქმიანობაზე ზედამხედველობის დეპარტამენტის პროკურორი. 2010 (დეკემბერი) - 2012 (დეკემბერი) წლებში იყო საქართველოს მთავარი პროკურატურის, ქ. თბილისის ტერიტორიულ ორგანოებში საპროკურორო საქმიანობაზე ზედამხედველობის სამმართველოს უფროსი. მისი უშუალო ხელმძღვანელობით და აქტიური მონაწილეობით დაინერგა პროკურატურაში არასრულწლოვანთა მართლმსაჯულების ახალი კოდექსი, განხორციელდა არასრულწლოვანთა მართლმსაჯულებაში სპეციალიზებულ პროკურორთა და გამომძიებელთა გადამზადება. მისი ინიციატივით საქართველოს ყველა რეგიონში შეიქმნა არასრულწლოვანთა ადგილობრივი მულტიდისციპლინური ჯგუფები მოსამართლეების, პროკურორების, გამომძიებლების, ადვოკატების, სოციალური მუშაკების, მედიატორებისა და განათლებისა და მეცნიერების სამინისტროს წარმომადგენლების მონაწილეობით. ჩართული იყო არასრულწლოვანზე ორიენტირებული გარემოს კონცეფციის შექმნისა და არასრულწლოვანთა შესახებ მონაცემთა შეგროვების სრულყოფის პროცესში. ასევე, მონაწილეობას იღებდა ადამიანის უფლებათა ევროპული სასამართლოს პრაქტიკის შესაბამისად, დაკავებისა და პატიმრობის სტანდარტებში, პროკურორთა გადამზადებაში. მისი ხელმძღვანელობით განხორციელდა გამოძიების ელექტრონული პროგრამის, ასევე, პროკურორთა შეფასების სისტემის დანერგვა, პროკურატურის სტრატეგიისა და სამოქმედო გეგმის შემუშავება. კოორდინირებას უწევდა მოწმისა და დაზარალებულის კოორდინატორის სამსახურს და მათ საქმიანობას. ხელმძღვანელობდა პროექტ „ადგილობრივი საბჭოს“ საქართველოს სხვადასხვა რეგიონში დანერგვის პროცესს. ლონდა თოლორაია საქართველოს მთავარ პროკურატურაში 2012 წლის დეკემბერიდან - 2013 წლის სექტემბრამდე იყო ინოვაციური პროექტების მართვის სამმართველოს უფროსი და 2013 წლის სექტემბერიდან - 2016 ნოემბრამდე ანალიტიკური სამმართველოს უფროსი. 2016 წლის ნოემბერიდან - 2018 წლის თებერვლამდე - საპროკურორო საქმიანობაზე ზედამხედველობისა და სტრატეგიული განვითარების დეპარტამენტის უფროსის მოადგილე.
საგანმანათლებლო კარიერა
2016 წლიდან დღემდე არის მიწვეული ლექტორი აღმოსავლეთ ევროპის უნივერსიტეტში (საგანი - არასრულწლოვანთა მართლმსაჯულება) და 2017 წლიდან დღემდე მიწვეული ლექტორი შინაგან საქმეთა სამინისტროს პოლიციის აკადემიაში (საგანი - სისხლის სამართალი).
ადამიანის უფლებათა დაცვისა და გამოძიების ხარისხის მონიტორინგის დეპარტამენტი
2018 წლის 11 იანვარს, გიორგი გახარიას მინისტრად დანიშვნიდან 1 თვეში, სამინისტროში შეიქმნა ადამიანის უფლებათა დაცვისა და გამოძიების ხარისხის მონიტორინგის დეპარტამენტი, რომელსაც ევალება უზრუნველყოს დროული რეაგირება და ეფექტიანი გამოძიების ჩატარება ისეთი კატეგორიის საქმეებზე როგორიცაა: ოჯახური დანაშაული, ქალთა მიმართ ძალადობა, დისკრიმინაციული ნიშნით ჩადენილი დანაშაული, ტრეფიკინგი, არასრულწლოვანთა მიერ/მიმართ ჩადენილი დანაშაული. ლონდა თოლორაია დეპარტამენტს შექმნის დღიდან ხელმძღვანელობდა.
სქოლიო
კატეგორია:დაბადებული 1 დეკემბერი კატეგორია:დაბადებული 1984
მარიპა-დი-მინასი
მარიპა-დი-მინასი (Maripá de Minas) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ ჟუის-დი-ფორის შემადგენლობაში.
2010 წლის მონაცემებით, მოსახლეობა 2 788 ადამიანს შეადგენდა, მოსახლეობის სიმჭიდროვე 36.05 კმ²-ზე. ფართობი 77338 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
უჯარმის ხიდი
უჯარმის ხიდი — არქიტექტული ძეგლი საგარეჯოს მუნიციპალიტეტის სოფელ უჯარმის სამხრეთით, 3,6 კმ-ზე. თბილისი-თელავის (გომბორის უღელტეხილით) საავტომობილო გზის მარცხენა მხარეს. გზიდან 100-120 მეტრზე. ხიდი გადებულია მდინარე ნივთიანისხევზე (მდინარე ივრის მარჯვენა შენაკადი).
ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
ჩირდილის წმინდა გიორგის ჯვარი
ჩირდილის წმინდა გიორგის ჯვარი — საკულტო ძეგლი დუშეთის მუნიციპალიტეტის სოფელ ჩირდილის ქვემოთ, წიფლის ტყეში. ხატის კომპლექსში შედის დარბაზი, საკოდე, საზარე და საქვაბე. დარბაზი რიყის ქვით მშრალად ნაშენი, გეგმით ოთხკუთხა ნაგებობაა, რომელიც სამი მხრიდან სანახევროდ მიწაშია ჩადგმული. სწორკუთხა შესასვლელი დასავლეთიდან აქვს. შესასვლელის წინ ტერიტორია მოტკეპნილია და ყორითაა შემოვლებული. კარის გვერდით, კედელზე, მიდგმულია ფიქლის მოგრძო სკამი. დარბაზის შუაში კერაა მოწყობილი, რომლის ზემოთ რკინის ჯაჭვი კიდია. დასავლეთ, სამხრეთ და ჩრდილო კედლების გაყოლებაზე ხის სკამებია, კედლებში თახჩებია დატანებული. დარბაზის აღმოსავლეთ ნაწილი საკოდეა. დარბაზი გადახურულია თუნუქის ორფერდა სახურავით. საზარე დარბაზის ჩრდილოეთითაა. ესაა ფიქლით მშრალად ნაშენი კოშკისებრი მასიური ნაგებობა. მისი ზედა ნაწილი ფანჩატურია, მასში ზარი კიდია. საზარის მახლობლად კიდევ რამდენიმე კოშკისებრი ნაგებობა დგას. საქვაბე რიყის ქვითაა ნაგები - მშრალად, გეგმით ოთხკუთხაა. დარბაზის მსგავსად ისიც სამი მხრიდან სანახევროდ მიწაშია ჩადგმული და გადახურულია თუნუქის ორფერდა სახურავით. შესასვლელი ჩრდილო-დასავლეთიდან აქვს. აქვეა გაჭრილი პატარა სარკმელი. ჩრდილო-აღმოსავლეთ კუთხის მეორე მხარეს ასეთივე პატარა სარკმელია. საქვაბის შუაში, ორ ბოძს შუა, ცეცხლის დასანთები კერაამ მის ზემოთ საკვამლეა მოწყობილი. კედლებში დატანებულია თახჩები. სამხრეთ კედელთან ხისა და მიწაყრილისგან გაკეთებული მაღალი საწოლი დგას. დარბაზის ჩრდილო-აღმოსავლეთით ქვებით შემოზღუდული ნაგებობის ნაშალია.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
მოლეშტი (გლოდენის რაიონი)
მოლეშტი (Moleşti) — სოფელი მოლდოვაში, გლოდენის რაიონში. მდებარეობს ზღვის დონიდან 101 მეტრზე. 2004 წლის მონაცემებით, მოსახლეობა 141 ადამიანს შეადგენდა.
რესურსები ინტერნეტში
კატეგორია:გლოდენის რაიონის სოფლები
პილანგო-უტცა (ბუდაპეშტის მეტრო)
პილანგო-უტცა (Pillangó utca) — ბუდაპეშტის მეტროპოლიტენის სადგური. მდებარეობს მე-2 ხაზზე (წითელი) და შედგება 2 ბაქნისაგან. სადგური გაიხსნა 1970 წელს.
რესურსები ინტერნეტში
კატეგორია:ბუდაპეშტის მეტროსადგურები
გარგარი (სომხეთი)
გარგარი (Գարգառ) — სოფელი სომხეთში, ლორეს პროვინციაში. მდებარეობს ზღვის დონიდან 1 410 მეტრზე. 2008 წლის მონაცემებით, მოსახლეობა 1 355 ადამიანს შეადგენდა, სიმჭიდროვე 93 ადამიანი კმ²-ზე. ფართობი 14.58 კმ²-ია.
მეტალახია
მეტალახია, მეტალახე (Limicola falcinellus) — ფრინველი ჩიბუხასებრთა ოჯახისა. ამავე დასახელების გვარის ერთადერთი წარმომადგენელი. მისი სხეულის სიგრძეა 15–18 სმ, მასა 30–50 გ. დედალი ზომებით მამალს აღემატება. ნისკარტი გრძელია, ბოლოში ქვევითა მხარეს მოხრილი. შუბლი და კეფა მუქი მურაა, სადაც ორი გრძივი, ვიწრო, მოთეთრო ზოლი გასდევს; თვალის ზემოდან ბევრად ფართო, ღია ფერის ზოლია. სხეულის ზედა ნაწილი მოშავო-მურად არის შეფერილი, აყრია წითური და თეთრი ფხაჭები, რაც წარმოქმნის ქერცლოვან შეფერილობას (ნახატს); კუდზედა ბულბული და სხეულის ქვედა ნაწილი თეთრია; კისერზე, მკერდსა და გვერდებზე მუქი, სამკუთხედის ფორმის ლაქები აყრია. ბუდობს ევრაზიის ტუნდრის სამხრეთ სარტყელში, ტყეტუნდრასა და ჩრდილოეთ ტაიგაში; იზამთრებს აღმოსავლეთ აფრიკის, სამხრეთ აზიის, ინდონეზიისა და ავსტრალიის სანაპიროებზე. ძირითადად სახლობს ჭაობებში, მთებში ადის ზღვის დონიდან 1000 მეტრამდე. იკვებება მცირე ზომის უხერხემლოებითა და წყლის მცენარეთა თესლებით. ბუდეს აკეთებს წყლით გარშემორტყმულ ბურცობზე ან ბუჩქზე. დედალი დებს 4 (ზოგჯერ 3) კვერცხს, კრუხობს მამალი დაახლ. 3 კვირის განმავლობაში; ბარტყებზეც, როგორც ჩანს, მხოლოდ ის ზრუნავს.
სქოლიო
კატეგორია:მეტალახია
როსტოვის კინოქრონიკის სტუდიის შენობა
ისტორია
როსტოვის კინოქრონიკის სტუდიის შენობა მდებარეობს დონის როსტოვის ცენტრში და უჭირავს წითელარმიელთა ქუჩისა და ოსტროვსკის ქუჩის კუთხე. აგებულია 1952 წელს ცნობილი არქიტექტორის ლევ ებერგის პროექტის მიხედვით.
არქიტექტურა
როსტოვის კინოქრონიკის სტუდიის შენობა სამსართულიანია, ნაგებია აგურით. პირველი სართული გაფორმებულია ბუნებრივი ქვით, მეორე - რუსტირებულია, მესამე სართულს კი ამშვენებს წყვილი პილასტრი. წითელარმიელთა ქუჩაზე გამავალი მთავარი ფასადი გაფორმებულია თაბაშირის პრფილირებული თამასებით.
შენობას გააჩნია ასო Г-ს ფორმის დაგეგმარება. შენობას აქვს დაგეგმარების კორიდორული სისტემა ორმხრივად განთავსებული სამუშაო ოთახებით. შენობის ჩრდილო-დასავლეთ ნაწილში მდებარეობს მაყურებელთა დარბაზი.
შენობის სტატუსი
შენობა 2014 წლისათვის არ იყო სახელმწიფოს დაცვის ქვეშ. დონის როსტოვის რიგი საზოგადოებრივი ორგანიზაციების მიერ იგეგმება მიმართონ როსტოვის ოლქის კულტურის სამინისტროს თხოვნით რათა შენობა შეიტანონ განსაზღვრული კატეგორიის კულტურული მემკვიდრეობის ძეგლების სიაში.
გაყიდვა და შენობის დაშლა
2013 წელს როსტოვის კინოქრონიკის სტუდიის შენობა გაიყიდა. საზოგადოების პროტესტის მიუხედავად, 2015 წლის 21 თებერვალს დაიწყო შენობის დემონტაჟი. დონის როსტოვის სამშენებლო დეპარტამენტის ადმინისტრაციის ხელმძღვანელის ანდრეი დიკუნის სიტყვებით დანგრეული კინოქრონიკის სტუდიის შენობის ადგილზე იგეგმება 7-სართულიანი არასაცხოვრებელი სახლის მშენებლობა.
სქოლიო
კატეგორია:დონის როსტოვის ღირსშესანიშნაობები
იური ლომაძე
2020 წლის 7 ივლისს იური ლომაძე ჯგუფური ძალადობის ბრალდებით დააკავეს.
სქოლიო
კატეგორია:დაბადებული 5 დეკემბერი კატეგორია:დაბადებული 1996 კატეგორია:ოზურგეთში დაბადებულები კატეგორია:ქართველი მოჭიდავეები ბერძნულ-რომაულ სახეობაში
Rust (თამაში)
Rust — 2013 წლის მრავალმომხმარებლიანი კომპიუტერული გადარჩენის თამაში, რომელსაც ქმნის Facepunch Studios, კომპიუტერულ თამაშ Garry's Mod-ის შემქმნელები. თამაშში არის კომბინირებული ზოგიერთი იდეები ისეთი თამაშებიდან როგორიც არის DayZ, Minecraft და S.T.A.L.K.E.R.: Shadow of Chernobyl. თამაში არის ამჟამათ "Alpha" ვერსიაში.
თამაშის პროცესი
thumb|left|290px|თამაშის პროცესი (პირველი ალფა, მოძველებული) მოთამაშემ უნდა შეაგროვოს რესურსები რომ გადარჩეს და შექმნას ახალი ნივთები თამაშში, თამაში იწყება შემდეგი ნივთებით: ქვა, ჩირაღდანი და 2 ბინტი. მოთამაშეები აგროვებენ რესურსებს როგორიცაა ქსოვილი, საკვები და ხე, რომლის მოპოვება შეიძლება ნადირობით, ნაჯახით ხის ჭრით და ასე შემდეგ. სხვა ნივთები მოდის გარეული არსებებისგან რომლებიც მდებარეობენ მთელ კუნძულის მასშტაბით. მოთამაშე თამაშს იწყებს საწყისი ხელობის (Crafting) სიით, რომელშიც შედის იარაღები, ტანსაცმელი, და სამშენებლო მატერიალები. როდესაც მოთამაშე განვითარდება, მას შეეძლება იპოვოს სხვა მოთამაშეებისგან, რადიაციული ქალაქების ყუთებიდან, მოკლული NPC-ებიდან, ან საჰაერო ჩამონაყარში გეგმა/პროექტი, ან გამოსაკვლევი რომლის საშუალებით შესაძლებელი გახდება უფრო განვითარებული ნივთების შექმნა.
თამაშის გავრცელებული კონცეფცია არის სხვა მოთამაშეებთან ერთად პარტიების/ჯგუფების შექმნა. ეს ჯგუფები ჩვეულებრივ ქმნიან საცხროვლებლებს თავისი წევრებისთვის, იზიარებენ ნივთებს, რესურსებს და მონაწილეობენ ორგანიზებულ რეიდებში. რეიდი ეს არის როდესაც მოთამაშეთა ჯგუფი ორგანიზებას უკეთებს თავდასხმას სხვა ჯგუფზე მათი რესურსების მოპოვების და მათი თავშესაფარის დანგრევის მიზნით. ახალ მოთამაშეს შეუძლია პარტიაში გაწევრიანება, თითქმის ნებისმიერ სერვერში შესვლით და ჩატში კითხვით, ან მომთაბარეობით. ძირითადად სოლო მოთამაშეები თავიანთ სახლს/თავშესაფარს აშენებენ იზოლირებულ ადგილას და რწმუნდებიან რომ მათ აქვთ საკმარისი შეიარაღება რომ დაიცვან თავი სხვა მოთამაშეებისგან და ჯგუფებისგან.
იარაღები
Rust-ში იარაღები არის გადარჩენის გასაღები, ის მოთამაშეს სთავაზობს თავდაცვას და თავდასხმას. როგორც მოთამაშე განვითარდება თამაშში, მას შეეძლება იპოვოს ახალი იარაღები და გაიგოს მისი ხელობის რეცეპტი.
იარაღების უმეტესობა თამაშში შეუძლია იქონიოს მისამაგრებლები. ცეცხსასროლი იარაღის ივენტორში ეხატება რამდენიმე კვადრატი რომელიც წყვეტავს თუ რამდენი მისამაგრებელის დატევა შეიძლება, ეს რიცხვი განსხვავდება 0-იდან 5-ამდე. ხელმისაწვდომი მისამაგრებლებია: ჰოლოგრაფიული მიზანი, მაყუჩი, ფარანი და ლაზერული მიზანი.
შექმნა
თამაშის შექმნა ორიგინალურად დაიწყო როგორც DayZ-ის კლონად, იმის გამო რომ თამაშის შემქმნელები თვლიდნენ რომ DayZ-ს აკლდა საიმედოობა. დროის განმავლობაში დაემატა განახლებები რომლებშიც შედიოდა ცხოველები, ნადირობა, ხელობა და აბჯარი. ამის შემდეგ თამაში განვითარდა Minecraft-ის ატრიბუტებით. თამაში დაემგვანა მოთამაშე მოთამაშის წინააღმდეგ ასპექტებით DayZ-ს ხოლოდ ხელობის და მშენებლობის ასპექტებით Minecraft-ს.
2014 წლის 6 თებერვალს თამაშიდან სრულათ ამოღებული იქნა ზომბები, რომელიც წითელი დათვებით და მგლებით ჩანაცვლდა. შემქმნელებმა გამოაცხადეს რომ თამაში აქცენტს აღარ აკეთებს ზომბებისგან გადარჩენაზე.
ალფას გადატვირთვა
არსებობს Rust-ის ორი ვერსია, გარი ნიუმენმა მალე შეწყვიტა ორიგინალური ვერსია შიდა პრობლემების გამო ყოფილ პროგრამისტებთან რომლებმაც ცოტახანში დატოვეს ჯგუფი. ამის მიზეზები არ იყო სრულად ახსნილი თუმცა გარი ნიუმენმა ეს დააბრალა რთულ პერსონალურ ურთიერთობებს. . ამან გარის გააკეთებინა ახალი ვერსია და გადააწყვეტინა მას შეეწყვიტა ორიგინალური ვერსიის განახლება. ყველა გაუმჯობესების მიუხედავად ახალ გადატვირთულ ვერსიაზე, მომხმარებლებმა უპირატესობა მიანიჭეს ორიგინალ ვერსიას. ასევე გამოხატული იქნა ახალი ვერსიის ანტიპათია. 2014 წლის 17 ივნისს გამოვიდა მენიუ რომელიც შესაძლებლობას იძლევა რომ ჩაირთოს ორივე ვერსია თუმცა მოთამაშეებმა შეამჩნიეს სისტემის შეცდომის მრავალი შემთხვევა რომელიც გამოქვეყნდა Steam-ის დისკუსიებზე.
შემოსავალი
Rust-მა პირველ ორ კვირას გაყიდა 150,000 ასლი, და ერთი მილიონი პირველ ორ თვეს როგორც ადრეული წვდომის თამაშმა. 2014 წლის 7 იანვარის სტატისტიკით თამაშმა სულ გამოიმუშავა 7.5 მილიონი აშშ დოლარი.
სქოლიო
კატეგორია:ადრეულად ხელმისაწვდომი ვიდეო თამაშები კატეგორია:ინდი-თამაშები კატეგორია:Linux-ის თამაშები კატეგორია:როლური ვიდეო თამაშები კატეგორია:Steam Workshop-ის თამაშები კატეგორია:Unity-ის (თამაშის ძრავა) თამაშები კატეგორია:შემუშავებაში მყოფი ვიდეო თამაშები კატეგორია:ვიდეო თამაშები შემუშავებული გაერთიანებულ სამეფოში
ჩალაუბნის ეკლესია
ჩალაუბნის ეკლესია — არქიტექტურული ძეგლი გურჯაანის მუნიციპალიტეტის სოფელ ჩალაუბნის ჩრდილო-დასავლეთით 3,5 კილომეტრზე. განეკუთვნება გვიანდელ შუა საუკუნეებს.
ეკლესია დარბაზულია. ნაგებია რიყის მსხვილი ქვითა და ნატეხი ქვით. კონსტრ. ადგილებში გამოყენებულია კვადრატული აგური. ინტერიერი კირით არის შელესილ-შეთეთრებული. დაზიანებულია სანახევროდაა ჩამოქცეული კამარა, ჩამოშლილია კრამიტის  საბურავი და კედლების საპირე ქვების დიდი ნაწილი, ჩამონგრეულია ლავგარდანი. ეკლესიაში შესასვლელი სამხრეთიდანაა. კარი თაღოვანია. კარის ზემოთ ერთი ბრტყლად გადახურული პატარა სარკმელია. აღმოსავლეთით ნახევარწრიულ აფსიდში, ერთი შეისრული სარკმელია, რომლის ორივე მხარეს თითო პატარა ნიშაა. აფსიდი გადახურულია არაწესიერი ფორმისს სხმული კონქით. კამარის შემორჩენილი ნაწილიც სხმულია, ტლანქი.
ლიტერატურა
კატეგორია:გურჯაანის მუნიციპალიტეტის ტაძრები
პატარა ჩაილურის ღვთისმშობლის ეკლესია
პატარა ჩაილურის ღვთისმშობლის ეკლესია, ბობოქარი — არქიტექტურული ძეგლი საგარეჯოს მუნიციპალიტეტის სოფელ პატარა ჩაილურის ზემოთ (ჩრდილოეთით), ხუთასიოდე მეტრზე. თარიღდება გვიანდელი შუა საუკუნეებით. მოგვიანებით, სავარაუდოდ, XlX საუკუნეში, გაურემონტებიათ. ეკლესია დარბაზულია (7,8x5,1 მეტრი). ნაგებია რიყის ქვითა და კირის სქელი ხსნარით. ქვა მეტ-ნაკლებად შერჩეულია და დაწყობილია წესიერ, სწორხაზოვან რიგებად, რომლებიც უმეტესად კედლების ზედა ნახევარშია გამოყვანილი. კედლების ზედა ნახევარი წყობა, ძირითადად, ქაოსურია. შენობის გარეთა კუთხეები შედარებით მოზრდილი ქვითაა ნაწყობი. მოგვიანებით შეკეთებულ ადგილებში, რიყის ქვასთან ერთად, კვადრატული აგურიცაა (22x22x4,5 სანტიმეტრი) გამოყენებული. ერთადერთი შესასვლელი სამხრეთიდანაა. გარედან, შესასვლელის ორივე გვერდი ქვიშაქვის სუფთად გათლილი, მთლიანი ქვისაა (სიმაღლე - 130 სანტიმეტრი, სიგანე - 45 სანტიმეტრი), რომლებზეც, კარის კიდეების გასწვრივ, წვრილი გრეხილი ლილვია გამოყვანილი. აღმოსავლეთით, ნახევარწრიულ აფსიდში, გაჭრილია ფართო, ოთხკუთხა სარკმელი, რომლის ორივე მხარეს, აფსიდის ბოლოებთან, თითო ოთხკუთხა ნიშია. აფსიდი დადაბლებული პროპორციების კონქითაა გადახურული. კონქის თაღი შეისრულია, იგივე ფორმისაა კამარაც. აღმოსავლეთ ფასადზე სარკმელი მოქცეულია ოდნავ შეღრმავებულ, ოთხკუთხა არეში. სარკმლის გასწვრივ, აგურის წყობის შეღრმავებით გამოყვანილი ჯვრის გამოსახულებაა, რომლის ზედა მკლავი ფრონტონის წვერზეა მიბჯენილი. მსგავსი ჯვარი იყო გამოსახული შესასვლელის ზემოთაც. ორივე ჯვარი, სავარაუდოდ, XlX საუკუნეში ჩატარებული რემონტის დროინდელია. 2010 წელს ადგილობრივმა მოსახლეობამ ეკლესია თვითნებურად, სპეციალისტებთან კონსულტაციის გარეშე აღადგინა, რის გამოც მას თავდაპირველი ხუროთმოძღვრული სახის განმსაზღვრელი თითქმის ყველა დეტალი დაკარგული აქვს. რემონტის დროს შესასვლელის ზედა ნაწილი აგურით აღუდგენიათ და ღიობი ფიცრით გადაუხურავთ; სამხრეთ, დასავლეთ და ჩრდილო კედლებზე, თავდაპირველი ლავგარდნის დონეზე (შემორჩენილია კვალი), მოუწყვიათ რკინა-ბეტონის სარტყელი, აუმაღლებიათ ოთხივე გარეთა კედელი (დაახლოებით 60 სანტიმეტრით) და ფასადების დიდი ნაწილი ცემენტისა და ქვიშის ხსნარით შეუთითხნიათ; დასავლეთ კედელში გაუჭრიათ ახალი, უსახური სარკმელი, ინტერიერი გაჯით შეულესავთ და სახურავი თუნუქით დაუბურავთ. ამჟამად ეკლესიის ეზო ლითონის ღობითაა შემოფარგლული.
ლიტერატურა
კატეგორია:საგარეჯოს მუნიციპალიტეტის ტაძრები
გიორგი იობიშვილი
გიორგი როსტომის ძე იობიშვილი (დ. 24 მაისი, 1849, მაკვანეთი — გ. თებერვალი, 1933, იქვე) — ქართველი თვითნასწავლი მომღერალი, ლოტბარი, გურული ხალხური სიმღერების შემსრულებელი.
ბიოგრაფია
გურიაში მცხოვრები იობიშვილები წარმოშობით რაჭიდან იყვნენ. გადმოცემის თანახმად ორი ძმა გაქცეულა რაჭიდან, რადგან იქ ბატონი მოულავთ. ერთი ძმა მიქელგაბრიელში დასახლებულა, მეორე კი მაკვანეთში, სადაც კალანდარიშვილის ქალი შეურთავს. მაკვანეთელი იობიშვილების შთამომავლები იყვნენ როსტომ და ოთარ იობიშვილები. როსტომს ჰყავდა ორი ქალი და ხუთი ვაჟი, მათგან ყველაზე უმცროსი იყო გიორგი. ოთარის შვილი ეგნატე ცნობილი მომღერალი იყო. როსტომი ადრე გარდაიცვალა და მცირეწლოვანი გიორგი ბიძა ეგნატემ აღზარდა. ეგნატე გიორგის სიმღერას ასწავლიდა. გიორგისთან ერთად სიმღერას სწავლობდა ეგნატეს დისწული ნანიკო ბურძგლა სოფელ შუხუთიდან. ვინმე სიხარულიძის ოჯახში ქორწილისას გიორგი იობიშვილი გაიცნეს გიგო ერქომაიშვილმა და გიორგი ბაბილოძემ. იობიშვილი ერქომაიშვილის გუნდის წევრი გახდა.
გიორგი იობიშვილი მონაწილეობდა რუსეთ-ოსმალეთის ომში 1877–1878 წლებში. იქ მან უმცროსი ოფიცრის წოდება და „წმინდა გიორგის სისხლის ჯვარი“ მიიღო.
მისი შვილი ტელემაკ იობიშვილი აგრეთვე ცნობილი მომღერალი იყო.
რესურსები ინტერნეტში
კატეგორია:ქართველი მომღერლები კატეგორია:ოზურგეთის მუნიციპალიტეტში დაბადებულები კატეგორია:დაბადებული 24 მაისი კატეგორია:დაბადებული 1849 კატეგორია:გარდაცვლილი 1933
ჭერემის მამა დავითის ეკლესია
300px|მინი ჭერემის მამა დავითის ეკლესია — არქიტექტურული ძეგლი გურჯაანის მუნიციპალიტეტის სოფელ ჭერემის დასავლეთით, ძველ სასაფლაოზე. განეკუთვნება VI-VII საუკუნეებს.
ძეგლი სამეკლესიიანი ბაზილიკაა, სამმხრივი გარშემოსასვლელით. მისი ჩრდილო და სამხრეთ ფრთები დამოუკიდებელ ეკლესიებს წარმოადგენენ, ხოლო დასავლეთისა – გვერდითი ეკლესიების დამაკავშირებელ დერეფანს. ჩრდილოეთი ფრთის აღმოსავლეთ ბოლოში მოწყობილია უაფსიდო, გეგმით სწორკუთხა სათავსი, რომელიც მხოლოდ მთავარ ეკლესიას უკავშირდებოდა.
შენობა ნაგებია ნაწილობრივ დამუშავებული, ოდნავ წაგრძელებული ქვიშაქვის კვადრების თარაზული წყობით – მცირე დუღაბზე.
ძლიერაა დაზიანებული: თითქმის მთლიანადაა დანგრეული გვერდითი ეკლესიები და მათი დამაკავშირებელი დასავლეთ დერეფანი. მთავარი ეკლესიიდან მთელ სიმაღლეზე მხოლოდ აფსიდია შემორჩენილი: სამხრეთ და დასავლეთ ჩრდილოეთ კედლები კი 2,5–3 მეტრ სიმაღლეზეღა დგანან.
შუა ეკლესია აღმოსავლეთით დასრულებულია ნალისებრი მოხაზულობის აფსიდით, რომელშიც პარალელურწირთხლებიანი, ნალისებრი თაღით გადახურული მაღალი სარკმელია გაჭრილი. სარკმლის თაღი, ისევე როგორც წირთხლები შირიმითაა გამოყვანილი. აფსიდის კედელს ჩამოსაჯდომი საფეხური გასდევს. აფსიდი გადახურულია წესიერი ფორმის კონქით, რომლის თაღი და წყობის უმეტესი ნაწილი შირიმის ნათალი ქვისაა. კონქის თაღი ნალისებრი მოხაზულობისაა. იგი დაყრდნობილია შირიმისავე იმპოსტებზე, რომელთა პროფილს შეადგენს თარო და ცერად ჩამოკვეთილი სიბრტყე. თაღს ზემოთ აყვანილია მაღალი შვეული კედელი ეგრეთ წოდებული ,,შუბლი“, რომლის უკან, კონქის თავზე, მოწყობილი ყოფილა სამალავი.
მთავარ ეკლესიას ორი შესასვლელი აქვს: სამხრეთიდან და დასავლეთიდან. სამხრეთი კარი შიგნიდან შირიმის ნათალი ქვით ნაწყობი ნალისებრი თაღითაა დასრულებული, გარედან კი თარაზულად ყოფილა გადახურული (ზღუდარი და წყობა მის ზემოთ ჩამოშლილია). დასავლეთიდან კარს გადახურვა ჩამოშლილი აქვს.
მთავარი ეკლესიის ჩრდილოეთ კედლის აღმოსავლეთ ნაწილში ბრტყლად გადახურული კარია, რომელიც ჩრდილო–აღმოსავლეთ სათავსში გადის. იგი ეკლესიის ძირითად კორპუსს წყობით უკავშრდება, სათავსიდან აღმოსავლეთ და დასავლეთ კედლების მცირე ნაწილებიღაა შემორჩენილი. მათგან აღმოსავლეთ კედელზე განიერი ნიშის ნაშთია, რომელიც, როგორც ჩანს, აფსიდის ფუნქციას ასრულებდა; სათავსის სამხრეთ კედელში მოწყობილია მაღალი, ღრმა ნიშა.
სამხრეთ ეკლესიის აღმოსავლეთით დასრულებულია ნალისებრი აფსიდით (შემორჩენილია 1,5– 1,8 მეტრ სიმაღლეზე), რომლის ღერძზე სარკმელია გაჭრილი. სამხრეთ კედელში, როგორც შემორჩენილი წყვილი კვადრატი ბურჯის მიხედვით ჩანს, მოწყობილი იყო სამმალიანი შესასვლელი.
გვერდითი ეკლესიების დამაკავშირებელ დერეფანს შესასვლელი დასავლეთიდან აქვს, რომელიც შენობის ღერძიდან სამხრეთითაა გადაადგილებული.
ეკლესიას დაკბილული ლავგარდანი ჰქონია (შემორჩენილია ფრაგმენტები).
ლიტერატურა
კატეგორია:გურჯაანის მუნიციპალიტეტის ტაძრები
კენჭანის ეკლესია
კენჭანის ეკლესია — არქიტექტურული ძეგლი დუშეთის მუნიციპალიტეტის სოფელ ჩირიკის დასავლეთით, 400 მეტრზე, მთის ფერდობზე. განეკუთვნება გვიანდელ შუა საუკუნეებს. ეკლესია დარბაზულია (6,1 x 5,4 მეტრი), ნაგებია ნატეხი ქვით. გადახურვა და კედლების ზედა ნაწილი ჩამონგრეულია. სწორკუთხა შესასვლელი სამხრეთიდანაა. აღმოსავლეთით სწორკუთხა საკურთხეველია. აღმოსავლეთ და დასავლეთ კედლებში თითო სწორკუთხა სარკმელია, ჩრდილო და სამხრეთ კედლებში - თითო სწორკუთხა ნიში. ეკლესიას სამხრეთით მინაშენი ჰქონია (იკითხება მხოლოდ გეგმა).
პეტერგოფის სამების ეკლესია
პეტერგოფის სამების ეკლესია (Троицкий собор Александро-Невской лавры) —  მოქმედი მართლმადიდებლური ეკლესია სანქტ-პეტერბურგში, პეტერგოფში. ეკლესია აგებულია 1858-1860 წლებში, ნეობაროკოს სტილში.
პირველი ეკლესია
თავდაპირველად პირადი აგარაკის რაიონში არსებობდა ხის ეკლესია ვლადიმირის ღვთისმშობლის ხატის სახელზე, რომელიც სასახლის დასავლეთით ააშენა ელისაბედ პეტრეს ასულმა 1748 წელს. ტაძარი იყო ერთგუმბათიანი, სამრეკლოს გარეშე. მისი სიგრძე იყო 12,8 მეტრი, ხოლო სიგანე - 6,4 მეტრი. კანკელი და ხატები გადმოიტანეს წმინდა პეტრესა და პავლეს საკათედრო ტაძრიდან. XVIII საუკუნის ბოლოს იგი გააუქმეს.
თანამედროვე ტაძარი
1858 წლის 4 ივლისს აღნიშნული ტაძრის ადგილზე საიმპერატორო ოჯახის მოძღვარმა პროტოპრესვიტერმა ვასილი ბაჟანოვმა შეასრულა ქვის ტაძრის საზეიმო საფუძვლის ჩაყრა, რომლის პროექტიც შეიმუშავა არქიტექტორმა ანდრეი შტაკენშნეიდერმა.
ტაძრის საზეიმო კურთხევა მოხდა 1860 წლის 27 ივლისს და მასში მონაწილეობდა სამეფო ოჯახიც.
ღვთისმსახურება ამ ტაძარში აღევლინებოდა წელიწადში ერტხელ - სამების დღესასწაულზე.
1918 წელს საბჭოთა ხელისუფლებამ ეკლესია დახურა და მას გამოიყენებდნენ როგორც ე. წ. საყოფაცხოვრებო მუზეუმის მოსაცდელ დარბაზად. აღნიშნული მუზეუმი განთავსებული იყო სასახლის შენობის ახლოს.
დიდი სამამულო ომის შემდეგ წლებში ეკლესია თანდათან ავარიული ხდებოდა და 1970-იან წლებში იგი დააკონსერვეს.
2005 წელს ეკლესიის შენობა გადაეცა რუსეთის მართლმადიდებელ ეკლესიას და მიაწერეს პეტერგოფის სერაფიმ საროველის ეკლესიას, რომელიც ძველ პეტერგოფში მდებარეობდა. ტაძარში მიმდინარეობდა სარესტავრაციო სამუშაოები.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:სანქტ-პეტერბურგის ტაძრები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
ევროპულ-ქართული ინსტიტუტი
ევროპულ-ქართული ინსტიტუტი — სამოქალაქო ორგანიზაცია საქართველოში. ორგანიზაცია 2015 წელს დააარსეს თავისუფალი უნივერსიტეტის მაშინდელმა სტუდენტებმა გიორგი მელაშვილმა, შალვა ჩხეიძემ და რევაზ თოფურიამ.
EGI-ს დეკლარირებული მისია არის დემოკრატიის, კანონის უზენაესობისა და თავისუფალი ბაზრის პრინციპების მხარდაჭერა და ლიდერთა ახალი თაობის გაძლიერება, რაც აუცილებელია საქართველოს წინაშე არსებული პრობლემების გადასაჭრელად და კავკასიის საერთო მომავლის უზრუნველსაყოფად. ინსტიტუტის პრიორიტეტი არის ადამიანის უფლებები, მშვიდობის მშენებლობა, კარგი მმართველობის ხელშეწყობა და დემოკრატიულ პროცესებში ახალგაზრდების ჩართულობა.
საქართველოსა და კავკასიაში, პარტნიორებსა და დონორებთან ერთად, ინსტიტუტი მუშაობს პოლიტიკური კულტურის გასაუმჯობესებლად, პოლიტიკის დოკუმენტების განსახილველი პლატფორმების შესაქმნელად და მოქალაქეთა ჩართულობის უზრუნველსაყოფად. ევროპულ-ქართული ინსტიტუტი არის ერთადერთი ორგანიზაცია საქართველოში, რომელმაც წარმატებით განახორციელა კამპანია „შენი ხმა, ჩვენი მომავალია“, რომელიც მიზნად ისახავდა 2016 წლის საპარლამენტო არჩევნებში მოსახლეობის აქტივობის ზრდას.
ინსტიტუტის საქმიანობის მნიშვნელოვანი სფერო არის თანამშრომლობა ახალგაზრდებთან. ევროპულ-ქართული ინსტიტუტი აღიარებს ახალგაზრდობის განსაკუთრებულ როლს საზოგადოებაში და იმ სპეციფიკურ გამოწვევებს, რომლებიც ახალგაზრდების წინაშე არსებობს. ინსტიტუტი აქტიურად მუშაობს ახალგაზრდებთან და მხარს უჭერს თანასწორ და არადისკრიმინაციურ დამოკიდებულებას ახალგაზრდებისადმი, ასევე აქტიურად უჭერს მხარს სამოქალაქო ცხოვრებაში ახალგაზრდების ჩართულობასა და იმ კანონმდებლობისა და პოლიტიკის დოკუმენტებში ჩართულობას, რომელიც ეხება ახალგაზრდებს. ინსტიტუტი თანამშრომლობს საქართველოს ყველა ძირითად უნივერსიტეტთან და ნერგავს ახალგაზრდებთან მუშაობის არაფორმალურ მეთოდებს.
ევროპულ-ქართული ინსტიტუტი აანალიზებს საქართველოსა და საერთაშორისო პოლიტიკას, ქმნის პოლიტიკის დოკუმენტებსა და ავითარებს დემოკრატიული და თავისუფალი საზოგადოების მხარდასაჭერ პროექტებს. ორგანიზაციის საქმიანობის მნიშვნელოვანი სფერო არის ინტეგრაცია ევროპულ და ევრო-ატლანტიკურ სტრუქტურებში.ინსტიტუტი ახორციელებს სხვადასხვა პროექტებს საქართველოს სხვადასხვა თემში პოლიტიკური ცნობიერების ასამაღლებლად და ქმნის ახალ მეთოდებს სამოქალაქო ჩართულოობის უზრუნველსაყოფად.
EGI ხაზს უსვამს „დამოუკიდებლობასა და ზეპარტიულობას“ და გამორიცხავს საკუთარ გადაწყვეტილებებსა და საქმიანობაში პოლიტიკური, ეკონომიკური, ან რელიგიური ფაქტორების გავლენას. ინსტიტუტის საქმიანობის პრინციპები და მუშაობის წესები გაწერილია ორგანიზაციის წესდებაში.
ევროპულ-ქართული ინსტიტუტი არის ევროპული დონის პოლიტიკური ფონდის, ევროპის ლიბერალური ფორუმის, აფილირებული წევრი.
სქოლიო
კატეგორია:საქართველოს საზოგადოებრივი ორგანიზაციები
დეინერის ტარგარიენი
დეინერის ტარგარიენი (Daenerys Targaryen) — ჯორჯ რეიმონდ რიჩარდ მარტინის „ყინულისა და ცეცხლის სიმღერის“ და მისი სატელევიზიო ადაპტაციის, „სატახტოთა თამაშის“ ერთ-ერთი მთავარი პერსონაჟი. სერიალში მას განასახიერებს მსახიობი ემილია კლარკი. The New York Times-ის მიერ დეინერისი დასახელდა მწერლის ერთ-ერთ საუკეთესო ქმნილებად.
დეინერისი არის ვესტეროსის მეფის, ეირის II ტარგარიენის ერთ-ერთი შვილი და მისი დინასტიის ბოლო წარმომადგენელი მას შემდეგ, რაც მამამისი ტახტიდან ჩამოაგდეს, ხოლო მისი ძმა ვისერისი მოგვიანებით მოკლეს.
დეინერისი მამის სიკვდილის შემდეგ დეინერისი გადაიხვეწა ვესტეროსიდან ესოსზე, სადაც მის ძმასთან ერთად დევნილობაში ცხოვრობს. ვისერისი ცდილობს მის გამოყენებას ვესტეროსის ტახტის დასაბრუნებლად, თუმცა მისი გადაჭარბებული ამბიციის გამო ამ თამაშს ეწირება და დეინერისი ტარგარიენების დინასტიის ბოლო წარმომადგენელი ხდება.
დეინერისი ჯერ ესოსზე, ხოლო შემდეგ ვესტეროსზე იბრძვის კუთვნილი რკინის ტახტის დასაბრუნებლად.
სქოლიო
კატეგორია:ყინულისა და ცეცხლის სიმღერის პერსონაჟები კატეგორია:გამოგონილი პრინცესები
ნიკოლაევკა (გლოდენის რაიონი)
ნიკოლაევკა (Nicolaevca) — სოფელი მოლდოვაში, გლოდენის რაიონში. მდებარეობს ზღვის დონიდან 136 მეტრზე. 2004 წლის მონაცემებით, მოსახლეობა 336 ადამიანს შეადგენდა.
რესურსები ინტერნეტში
კატეგორია:გლოდენის რაიონის სოფლები
ზაზა ლომთაძე
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 2001 კატეგორია:ქუთაისში დაბადებულები კატეგორია:ქართველი ძალოსნები ზ
ოთარ ჩრდილელი
ოთარ ჩრდილელი (დ. 27 სექტემბერი, 1974, სამტრედია, საქართველოს სსრ ) — ქართველი ინჟინერი, ჟურნალისტი და პოლიტიკოსი. საქართველოს პარლამენტის ორი მოწვევის (2012, 2016) წევრი.
ბიოგრაფია
ოთარ ჩრდილელი დაიბადა, ქალაქ სამტრედიაში 1974 წლის 27 სექტემბერს. რკინიგზის N24 საშუალო სკოლის დასრულების შემდეგ, სწავლა განაგრძო და დაამთავრა აკადემიკოს ნიკო მუსხელიშვილის სახელობის ქუთაისის სახელმწიფო ტექნიკური უნივერსიტეტი, ინჟინერ-ქიმიკოსის სპეციალობით.
2011-2012 წლებში აქტიურად იყო ჩართული საზოგადოებრივი მოძრაობა „ქართული ოცნების“ და პოლიტიკური კოალიცია „ქართული ოცნების“ საქმიანობაში.
2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“. საპროცედურო საკითხთა და წესების კომიტეტის თავმჯდომარის მოადგილე (2015–2016).
2016-2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
2019 წლის 12 დეკემბერს ოთარ ჩრდილელმა — იუსტიციის უმაღლესი საბჭოს მიერ პარლამენტში წარსადგენად უზენაესი სასამართლოს მოსამართლეობის 14 კანდიდატის, უვადო მოსამართლედ არჩევა გააპროტესტა და პროტესტის ნიშნად დეპუტატის მანდატი დატოვა.
2020 წლის 19 მარტს, საქართველოს პარლამენტმა შესაბამისი დადგენილების პროექტს მხარი დაუჭირა და დეპუტატ ოთარ ჩრდილელს უფლებამოსილება, პირადი განცხადების საფუძველზე შეუჩერა.
სქოლიო
კატეგორია:დაბადებული 27 სექტემბერი კატეგორია:დაბადებული 1974 კატეგორია:ქართველი ჟურნალისტები კატეგორია:საქართველოს VIII მოწვევის პარლამენტის წევრები კატეგორია:საქართველოს IX მოწვევის პარლამენტის წევრები კატეგორია:ქუთაისის სახელმწიფო ტექნიკური უნივერსიტეტის კურსდამთავრებულები კატეგორია:სამტრედიაში დაბადებულები ოთარ კატეგორია:„ქართული ოცნების“ წევრები
გეღასარი
გეღასარი (Գեղասար) — სოფელი სომხეთში, ლორეს პროვინციაში. მდებარეობს ზღვის დონიდან 1 660 მეტრზე. 2008 წლის მონაცემებით, მოსახლეობა 925 ადამიანს შეადგენდა, სიმჭიდროვე 92 ადამიანი კმ²-ზე. ფართობი 10.04 კმ²-ია.
მატიას-ბარბოზა
მატიას-ბარბოზა (Matias Barbosa) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ ჟუის-დი-ფორის შემადგენლობაში.
2010 წლის მონაცემებით, მოსახლეობა 13 435 ადამიანს შეადგენდა, მოსახლეობის სიმჭიდროვე 85.51 კმ²-ზე. ფართობი 157 107 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
საიდუმლო მასალები (სეზონი 6)
სამეცნიერო ფანტასტიკური ტელესერიალ „საიდუმლო მასალების“ მეექვსე სეზონი აშშ-ში, Fox-ის ეთერში 1998 წლის 8 ნოემბერს გავიდა და დასრულდა 1999 წლის 16 მაისს, 22 ეპიზოდის შემდეგ. სეზონი პირდაპირ აგრძელებს 1998 წლის მხატვრულ ფილმ „საიდუმლო მასალების“ მოვლენებს.
ეს არის სერიალის პირველი სეზონი, გადაღებული ლოს-ანჯელესში. ეს გადაწყვეტილება მიიღეს დევიდ დუხოვნის (ფოქს მალდერი) თხოვნით, ვინაიდან მას სურდა მეუღლესთან, ტეა ლეონისთან ახლოს ყოფნა. მიუხედავად იმისა, რომ გადასაღები ადგილის გადატანას ეწინააღმდეგებოდა სცენარისტი კრის კარტერი, რეჟისორი კიმ მენერსი და ჯილიან ანდერსონი (დანა სკალი) დუხოვნის თხოვნას მხარს უჭერდნენ. სეზონში გამოჩნდნენ პერსონაჟები დაიანა ფაული (მიმი როჯერსი) და ჯეფრი სპენდერი (კრის ოუენსი), რომლებიც შემდგომში სერიალში თავი დაიმკვიდრეს.
მიუხედავად თავდაპირველად მაყურებლის დიდი რაოდენობისა, წინა სეზონთან შედარებით ახლის ჩვენებისას მათ რაოდენობამ იკლო და ასე გაგრძელდა მეცხრე სეზონის ჩათვლით. თავად სეზონმა მრავალფეროვანი შეფასებები მიიღო. კრიტიკოსების და მოყვარულების ნაწილმა იგი არ მიიღო, ვინაიდან ლოს-ანჯელესში გადაღებების გადატანას მოჰყვა ზოგადი განწყობის შეცვლა. განსხვავებით უკვე ტრადიციად ქცეული „კვირის მონსტრის“ ტიპის ეპიზოდებისგან, ახლებში შეიმჩნევა ბევრი იუმორი, რომანტიკა ან ორივე ერთად.
ეპიზოდები
ეპიზოდები, აღნიშნული ორმაგი ჯვრით, წარმოადგენენ სერიალის მითოლოგიის ნაწილს.
სქოლიო
კატეგორია:1998 წლის ამერიკული ტელესეზონები კატეგორია:1999 წლის ამერიკული ტელესეზონები
სასადილოს საცხოვრებელი სახლი
სასადილოს საცხოვრებელი სახლი — არქეიტექტურული ძეგლი საგარეჯოს მუნიციპალიტეტის სოფელ სასადილოში, თბილისი-თელავის საავტომობილო გზის პირას. თარღდება XX საუკუნის დასასრულით, ეკუთნის ქოქოშვილების ოჯახს.
სახლი ორსართულიანია. დგას მცირე სიმაღლის ცოკოლზე. ნაგებია წვრილი, ნატეხი ქვითა და კირის ხსნარით. გარეთა კუთხეები გამოყვანილია მოზრდილი, მეტნაკლებად სუფთად დამუშავებული ქვებით. კარ-სარკმლების გადასახურად და აქა-იქ კუთხეებში გამოყენებულია აგურიც. კედლები შიგნიდან შელესილი და შთეთრებულია.
ნაგებობის გეგმა აღმოსავლეთიდან დასავლეთის მიმართულებით წაგრძელებულ სწორკუთხედს ქმნის, 16,5 მეტრი 8,6 მეტრზე, რომელსაც ორი მხირად ეზო აკრავს. სახლის ჩრდილოეთ კედელი ყრუა. აივანი ორივე სართულზეა, მთავარი ფასადის მხარეს. ადრე სახლს აივანი გვერდითი ფასადის მხრიდანაც ქონია, რომლის ფარგლებში მოწყობილი იყო მეორე სართულზე ასასვლელი ხის კიბე. ამჭამინელი კიბე აივანზე გარედანაა მიბმული.
სახლის ორივე სართული ორ-ორი ოთახისაგან შედგება. ოთახებს შესასვლელი აივნიდან აქვთ. აივანზე გამოდის სარკმლებიც. შესასვლელები და სარკმლები აგურის ბრტყელი თაღითაა გადახურული. ოთახები გამიჯნულია ტიხრებით. ინტერიერში არ გვხვდება ისეთი ქართული ტრადიციული ელემენტები როგორებიცაა თახჩა და განჯინა. ოთახები ბრტყელი ჭერითაა გადახურული. პირველი სართულის აივანი, რომელლიც ცოკოლის დონეზეა, უმოაჯიროა. მეორე სართულის აივანს კი ხის ფიცრული მოაჯირები აქვს, რომელშიც სხვადასხვა ფორმებია ამოჭრილი. აივანის სახურავი ხის სვეტებზეა დაყრდნობილი. სვეტებს შორის აჟურული დეკორით შემკობილი „ფრიზუა“, რომლის მოხაზულობა კარ-სარკმლის თაღების მოხაზილობის მსგავსია.
სახლის ღარისებრი კრამიტითაა დაბურული და მას ორკალთა სახურავი ახურავს.
ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
ერშ-ვეზერ-ტერე (ბუდაპეშტის მეტრო)
ერშ-ვეზერ-ტერე (Örs vezér tere) — ბუდაპეშტის მეტროპოლიტენის სადგური. მდებარეობს მე-2 ხაზზე (წითელი) და შედგება 1 ბაქნისაგან. სადგური გაიხსნა 1970 წელს.
რესურსები ინტერნეტში
კატეგორია:ბუდაპეშტის მეტროსადგურები
ზემო ალვანის წმინდა მარიამის ეკლესია
ზემო ალვანის წმინდა მარიამის ეკლესია — ახმეტის მუნიციპალიტეტში მდებარე ეკლესია, რომელიც დგას სოფელ ზემო ალვანის სამხრეთით, სასაფლაოზე. აშენებულია XVIII საუკუნეში.
ეკლესია დარბაზულია (9 X 6,3 მ), ნაგებია რიყის ქვით. საბჯენი თაღები, კამარა, კონქი და კარ-სარკმლები აგურით არის გამოყვანილი. ეკლესია შიგნიდან და გარედან შელესილი და შეთეთრებულია. შესასვლელი სამხრეთიდან და დასავლეთიდანაა. ორივე კარი თაღოვანია და ორივე მხრიდან კედლის სწორკუთხა შეღრმავებაშია ჩასმული. ეკლესიის აფსიდის ბოლოებთან და გრძივი კედლების შუაში, მარტივი კაპიტელებით დასრულებული თითო ერთსაფეხურიანი პილასტრია, რომლებსაც ნახევარწრიული ფორმის საბჯენი თაღი ეყრდნობა. აღმოსავლეთით ნახევარწრიული აფსიდია. აფსიდის ღერძზე ისრული თაღით დასრულებული სარკმელია, რომლის მარჯვნივ გეგმით ნახევარწრიული და თაღოვანი ერთი ნიშია, მარცხნივ - ერთი თაღოვანი და ერთი სწორკუთხა ნიში. საკურთხევლის შუაში ტრაპეზი დგას. საკურთხევლის ბაქანი დარბაზის იატაკზე ერთი საფეხურით მაღალია. აფსიდის კონქს, წვეროში, ძაბრისმაგვარი შემაღლება აქვს. ეკლესიის დასავლეთ, სამხრეთ და ჩრდილოეთ კედლებში თითო შიგნით შეისრული, ხოლო გარედან წრიული თაღით გადახურული სარკმელია. იატაკზე კვადრატული აგურია მოგებული.
ეკლესიის ფასადები დასრულებულია აგურის სამსაფეხურიანი ლავგარდნით. შენობა გადახურულია კრამიტით. მოგვიანებით XIX საუკუნეში ეკლესიისათვის დასავლეთიდან აგურის სამსართულიანი სამრეკლო (3,4 X 2,9 მ) მიუშენებიათ. სამრეკლოს თითოეული სართულის ოთხივე კუთხეში კვადრატული ბოძი დგას, რომლებზედაც დაყრდნობილია ბრტყელი თაღები. ყოველი ზედა სართული ქვედაზე ვიწროა. პირველი სართული გადახურულია ბრტყელი კამარით. მეორე სართულს ხის გადახურვა ჰქონია, მესამე სართულს კი პირამიდული სახურავი ხურავს.
ლიტერატურა
კატეგორია:ახმეტის მუნიციპალიტეტის ტაძრები
ლიმბენი-ნოი
ლიმბენი-ნოი (Limbenii Noi) — სოფელი მოლდოვაში, გლოდენის რაიონში. მდებარეობს ზღვის დონიდან 99 მეტრზე. 2004 წლის მონაცემებით, მოსახლეობა 1 676 ადამიანს შეადგენდა.
რესურსები ინტერნეტში
კატეგორია:გლოდენის რაიონის სოფლები
ლიბერიის ჰიმნი
„All Hail, Liberia, Hail!“ „სრული დიდება, ლიბერია, დიდება“) — ლიბერიის ეროვნული ჰიმნი. ტექსტის ავტორია ლიბერიის მესამე პრეზიდენტი, დენიელ ბეშიელ უორნერი. მუსიკის ავტორი — ოლმსტიდ ლუკა.
ტექსტი
All hail, Liberia, hail! (All hail!) All hail, Liberia, hail! (All hail!) This glorious land of liberty Shall long be ours. Though new her name, Great be her fame, And mighty be her powers, And mighty be her powers. In joy and gladness With our hearts united, We'll shout the freedom Of a race benighted, Long live Liberia, happy land! A home of glorious liberty, By God's command! A home of glorious liberty, By God's command! All hail, Liberia, hail! (All hail!) All hail, Liberia, hail! (All hail!) In union strong success is sure. We cannot fail! With God above Our rights to prove, We will o'er all prevail, We will o'er all prevail! With heart and hand our country's cause defending, We'll meet the foe with valour unpretending. Long live Liberia, happy land! A home of glorious liberty, By God's command! A home of glorious liberty, By God's command!
რესურსები ინტერნეტში
კატეგორია:ეროვნული ჰიმნები კატეგორია:ლიბერიის ეროვნული სიმბოლოები
ზიმბრუ კიშინიოვი (საფეხბურთო კლუბი)
ზიმბრუ კიშინიოვი (FC Zimbru Chișinău) — მოლდოვური საფეხბურთო კლუბი ქალაქ კიშინიოვიდან. ასპარეზობს მოლდოვის ეროვნულ საფეხბურთო დივიზიაში. მოლდოვის რვაგზის ჩემპიონი და ექვსგზის თასის მფლობელი. კლუბის ჩამოყალიბების თარიღად ითვლება 1947 წლის 16 მაისი.
მთავარი მწვრთნელები
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3; text-align: left;">
სქოლიო
კატეგორია:მოლდოვის საფეხბურთო კლუბები კატეგორია:სსრ კავშირის საფეხბურთო კლუბები
ლორანდ ეტვეში
ლორანდ ეტვეში (Loránd Eötvös; დ. 27 ივლისი, 1848, ბუდაპეშტი — გ. 8 აპრილი, 1919) — უნგრელი ფიზიკოსი.
ბიოგრაფია
უნგრელი ფიზიკოსი ლორანდ ეტვეში დაიბადა 1848 წლის 27 ივლისს ქალაქ ბედაპეშტში, ცნობილი უნგრელი მწერლისა და საზოგადო მოღვაწის ი. ეტვეშის ოჯახში. პირველდაწყებითი განათლების მიღების შემდეგ იგი ეწყობა ბუდაპეშტის უნივერსიტეტში და იწყებს ქიმიის შესწავლას; შემდეგ მიემგზავრება გერმანიაში და სწავლას აგრძელებს კენისგსბერგისა და ჰაიდელბერგის უნივერსიტეტებში. უცხოეთში ეტვეში პირადად ეცნობა გერმანელ ფიზიკოსებს. ჰელმჰოლცის გავლენით მასში იღვიძებს განსაკუთრებული ინტერესი ფიზიკისადმი.
საზღვარგარეთიდან დაბრუნების შემდეგ ეტვეში მუშაობას იწყებს ბუდაპეშტის უნივერსიტეტში. 1872 წელს მას ირჩევენ ამავე უნივერსიტეტის პროფესორად. 1878 წელს ეტვეში სათავეში უდგება ბუდაპეშტის ექსპერიმენტული ფიზიკის კათედრას, სადაც წარმატებით განახორციელა თავისი შესანიშნავი ცდები. 1873 წელს მას ირჩევენ ენგრეთის მეცნიერებათა აკადემიის წევრ-კორესპონდენტად, ხოლო 10 წლის შემდეგ - ნამდვილ წევრად.
1889 წელს ეტვეში აირჩიეს უნგრეთის მეცნიერებათა აკადემიის პრეზიდენტად. 1900 წელს ფიზიკოსთა პარიზის საერთაშორისო კონგრესზე უნგრეთის აკადემია მისი მეთაურობით იყო წარმოდგენილი. 1894-1895 წლებში ეტვეში უნგრეთის განათლების მინისტრის პოსტზეა და ერთდროულად რედაქტორობს ჟურნალ „ბუნებისმეტყველების მოამბეს“. 1919 წლის 21 მარტს უნგრეთის მუშათა კლასმა ძალაუფლება ხელთ იგდო, გამოაცხადა უნგრეთის საბჭოთა რესპუბლიკა. დიდი მეცნიერი ამ დროს ლოგინში იყო მიჯაჭვული, მაგრამ მაინც დიდი სიხარულით შეეგება რევოლუციას.
ლორანდ ეტვეშის შრომები
თავისი პირველი გამოკვლევა ეტვეშმა კაპილარული მოვლენების შესწავლას მიუძღვნა. მან 1868 წელს ჩმოაყალიბა კანონი, რომელშიც გამოხატული იყო კავსირი ტემპერატურასა და სითხის ზედაპირული დაჭიმულობის ცვლილებას შორის. მან პირველმა შემოიტანა ფიზიკაში ცნება სითხის მოლეკულური ზედაპირული დაჭიმულობის ენერგიის შესახებ. მისი კანონი სწორედ ამ ენერგიისა და ტემპერატურის ურთიერთდამოკიდებულებას გვიჩვენებს.
ეტვეშს ეკუთვნის კლასიკური გამოკვლევები გრავიტაციის საკითხებში. ექსპერიმენტატორის გამჭტიახ ალღოსთან ერთად მას შესწევდა თავისი შედეგების საინტერესო ხერხებით ინტერპრეტაციის უნარი.მისი უდიდესი აღმოჩენა - „გრავიტაციული ვარიომეტრი“ - შეიქმნა სწორედ იმის შედეგად, რომ იგი თავის თეორიულ მოსაზრებებს ორიგინალური და დამაჯერებელი ცდებით ადასტურებდა. საინტერესოა მისი ერთ-ერთი ლექცია ფიზიკაში: მას უნდოდა მსმენელთათვის ისე აეხსნა სიმძიმის ძალა, რომ თვალსაჩინო გაეხადა ეს ფიზიკური მოვლენა, დაემტკიცებია, რომ სხეულები იზიდავენ ერთმანეთს. ეტვეშმა ამ პრობლემის გადაჭრა შეძლო კულონის ცნობილი სასწორის საშუალებით. მან კულონის სასწორი, რომელიც წვრილ, დრეკად ძაფზე დაკიდულ ჰორიზონტულ საქანისებრ თუნუქის ღეროს წარმოადგენს, მოათავსა მრგვალ ჭურჭელზე. ჭურჭელი შედგებოდა კვადრატებად დაყოფილი ოთხი ცილინდრული ნაწილისაგან, რომლებშიც რიგრიგობით ასხამდნენ ვერცხლისწყალს. როდესაც ვერცხლისწყალი ერთი ცილინდრული ნაწილიდან მოპირდაპირე ნაწილში გადაიღვრებოდა, საქანისებრი ღერო გადაიწეოდა და ამრიგად თვალსაჩინო გახდა მასის მიზიდვა. მისმა ხელსაწყომ - ვარიომეტრმა - მსოფლიო აღიარება ჰპოვა და მას დღესაც იყენებენ. ეტვეში გრავიტაციული ვარიომეტრის საშუალებით შესაძლებელია არა მარტო სიმძიმის ძალის მიმართ ნორმალური ზედაპირული დონეების განსაზღვრა, არამედ სიმძიმის ძალის უმცირესი ცვლილებების გაზომვაც კი.
ექსპერიმენტულ ფიზიკაში ეტვეშის ერთ-ერთი მნიშვნელოვანი შრომა იყო მსოფლიო მიზიდულობის კანონის ძირითადად დებულების დადასტურება. ეტვეშის აღმოჩენები მნიშვნელოვან საფეხურს წარმოადგენს ფიზიკაში. ერთ-ერთ თავის მოხსენებაში აინშტაინი იხსენებს ეტვეშს, როგორც თავისი დროის უდიდეს ფიზიკოსს, „რომლის შრომებმა დახმარება გაუწია ფარდობითობის თეორიის ჩამოყალიბებას“.
ლორანდ ეტვეში გარდაიცვალა 1919 წელს 8 აპრილს. ეტვეშის გარდაცვალება დიდი დანაკლისი იყო უნგრეთის ხალხისათვის. ამჟამად ლორანდ ეტვეშის სახელს ატარებს უნგრეთის ყველაზე მნიშვნელოვანი სამეცნიერო და კულტურული დაწესებულებები: ბუდაპეშტის უნივერსიტეტი, გეოფიზიკური ინსტიტუტი და ფიზიკური საზოგადოება.
სქოლიო
კატეგორია:უნგრელი ფიზიკოსები
იაო მინი
იაო მინი (姚明; დ. 12 სექტემბერი 1980, შანხაი, ჩინეთი) — ჩინელი კალათბურთელი, რომელმაც დაასრულა თავისი პროფესიონალური კარიერა. თამაშობდა ნაციონალური საკალათბურთო ასოციაციის გუნდ „ჰიუსტონ როკეტსში“ ცენტრალური თავდამსხმელის პოზიციაზე.
ნაციონალურ საკალათბურთო ასოციაციაში თამაშისას იყო ჩემპიონატის ყველაზე მაღალი კალათბურთელი. მისი სიმაღლეა 2,29 მეტრი. იყო ჩინეთის ნაკრების მედროშე 2004 წლის ათენის ოლიმპიადაზე და 2008 წლის პეკინის ოლიმპიადაზე. იაო მინის მშობლები წარსულში პროფესიონალი კალათბურთელები იყვნენ. მამამისის სიმაღლე 202 სმ, ხოლო ხოლო დედისა — 190 სმ აღწევს. 10 წლის ასაკში იაო მინი სიმაღლეში 165 სმ იყო.